**הזמנה לפורום פמיניסטי- כוח לעובדות**

**יום ה', 11 בספטמבר בשעה 18:00**

שלום חברות,

בתאריך ה11/9, בשעה 18:00 יתקיים המפגש השני בצפון של הפורום הפמיניסטי בארגון "כוח לעובדים". הפורום יתארח בבית 'אשה לאשה' [תודה לגליה ולז'נט על העזרה בנושא] בחיפה.

הפורום הוא פלטפורמה להעלות נושאים ורעיונות הקשורים בארגון ובנושאים המגדריים, פמיניסטיים ואקטואליים בארגון.

לפני כשלושה חודשים התמנתה סוהא חילו מנסור, תושבת העיר נצרת, לרכזת הגליל והמשולש, שכיום עובדת בשיתוף עם מטה חיפה והצפון ומפתחת את הפעילות באזור עליו היא אמונה.

כרגע המיקוד העיקרי הוא בביסוס הפעילות של הארגון בגליל ובמשולש, לשם כך ישנו צורך ראשוני בגיוס פעילות ופעילים נוספים ומצד שני לרתום לשיתוף פעולה את פעילי ופעילות חיפה והצפון לעזור בהתאגנויות בתחום החדש שהתחלנו לעבוד בו.

חשוב לנו כפורום אקטיבי בארגון, לעזור וללוות את התהליך יחד עם סוהא, ולהרתם לביסוס הפעילות שנבנית באזור.

ההזמנה הינה פתוחה לכל מי שמעוניינת להגיע ולהכיר את הפורום והנושאים שעולים בו.